nvidia/miracl-vision huggingface dataset:
ब्रुनेई डॉलर

ब्रुनेई डॉलर (मलय: ringgit Brunei, मुद्रा कूट: BND), १९६७ से ब्रुनेई सल्तनत की मुद्रा है। इसे सामान्यतः डॉलर चिह्न $ या वैकल्पिक रूप से अन्य डॉलर मुद्राओं से अलग करने के लिये B$ के साथ दर्शाया जाता है। ब्रुनेई डॉलर अथॉरिटी मॉनेटरी ब्रुनेई दरुसल्लाम के द्वारा जारी किया जाता है। १९६७ के मुद्रा विनिमय अधिनियम के अन्तर्गत यह सिंगापुर डॉलर से बदला जा सकता है। जिस प्रकार से प्रथागत निविदा के लिये ब्रुनेई डॉलर सिंगापुर में मान्य है; उसी प्रकार सिंगापुर डॉलर ब्रुनेई में भी भुगतान के लिये मान्य है।
कम्बोडियाई रिएल

रिएल (ख्मेर: រៀល; चिह्न: ៛; कूट: KHR) कम्बोडिया देश की मुद्रा है। अभी तक दो प्रकार की विभिन्न रिएल जारी हुई है, जिनमे पहली १९५३ से १९७५ के मध्य जारी हुई। १९७५ से १९८० के मध्य देश में कोई मौद्रिक नीति नहीं थी। वर्तमान रिएल २० मई १९८० को जारी हुई जो अब भी प्रचलन में है। इसके मुद्रा के बारे में यह मान्यता है कि इसका नाम मीकांग नदी की मछली रिएल (ख्मेर में "छोटी मछली") के नाम पर पड़ा है। हालाँकि अधिक मान्य मान्यता यह है कि इसका नाम का उद्भव मध्य १९वीं शताब्दी में मलय, भारतीय तथा चीनी व्यापारियों द्वारा उपयोग की जाने वाली उच्च मात्रा की मेक्सिकन रिएल मुद्रा से हुआ है।
जीवन का अर्थ

जीवन का अर्थ या "जीवन का अर्थ क्या है?" प्रश्न का उत्तर का संदर्भ जीने के महत्त्व से हैं या आम तौर पर अस्तित्व से हैं। कई अन्य संबंधित प्रश्नों में सम्मलित हैं: "हम यहाँ क्यों हैं?", "जीवन आखिर क्या है?", या "अस्तित्व का उद्देश्य क्या है?" जीवन एक खेल है जो आत्मा का परमात्मा से मिलने के मार्ग में दुःख और सुख के रूप मे आने वाले उतार एवं चढ़ाव से भरा हुआ है। जो इन उतार एवं चढ़ाव में समान रूप से व्यवहार रखते हैं वे अंत में परमात्मा को प्राप्त कर सकते हैं। एक विकल्प के रूप में मानववादी दृष्टिकोण यह प्रश्न पूछती है कि "मेरे जीवन का अर्थ क्या है?"
काबुल आत्मघाती बम विस्फोट मार्च 2018

काबुल आत्मघाती बम विस्फोट 21 मार्च 2018 को राजधानी काबुल की शिया दरगाह कार्त-ए सखी के पास एक आंतकी ने खुद को उड़ा लिया।,. हमले में 31 लोग मारे गए और 65 से लोग अधिक घायल हुए। आंतकी संगठन आईएसआईएस ने अमाक न्यूज एजेंसी द्वारा कथित तौर पर हमले की जिम्मेदारी ली।. यह हमला ऐसे समय में किया गया जब स्थानीय लोग पारसी नववर्ष 'नवरोज' मना रहे थे तभी एक हमलावर ने खुद को उड़ा लिया। इससे पहले भी अक्टूबर 2016 में आंतकीयों ने इस दरगाह को निशाना बनाया था।. स्थानीय लोक स्वास्थ्य मंत्रालय के प्रवक्ता के एक बयान के अनुसार, कम से कम 31 लोग मारे गए और 65 लोग घायल हो गए। इस्लामिक स्टेट ऑफ इराक और लेवेंट (आईएसआईएस) की अनौपचारिक मुखपत्र अमाक न्यूज एजेंसी ने समूह की ओर से हमले की जिम्मेदारी ली। पीड़ितों की बड़ी संख्या में शिया मुस्लिम थे। आईएसआईएस ने शिया मुस्लिमों को बार-बार लक्षित किया है, जो अफगानिस्तान में पिछले कुछ सालों में 15 प्रतिशत अबादी के साथ अल्पसंख्यक बनाते हैं।
संगाई

संगइ या Eld's deer या Sangai (Rucervus eldii eldii) भारत के मणिपुर राज्य का राज्य प्रतीक और एक संकटग्रस्त प्रजाति का हिरन है। यह केवल मणिपुर के केयबुल लामजाओ राष्ट्रीय उद्यान में ही पाया जाता है। इसकी तीन नस्लें इस प्रकार हैं:- संगइ भारत में मणिपुर में लोकटक झील, जो कि पूर्वोत्तर भारत की मीठे पानी की सबसे बड़ी झील है, के दक्षिणी भाग में ही रहता है। भारत में इनकी आबादी २५० से भी कम रह गई है और इसका प्रमुख कारण मनुष्य का उनके इलाके में अतिक्रमण है।
इण्डोनेशियाई रुपिया

रुपिया (Rp) इण्डोनेशिया की आधिकारिक मुद्रा है। इसका आईएसओ ४२१७ कोड IDR है तथा इसे बैंक इण्डोनेशिया द्वारा जारी किया जाता है। रुपिया एक शब्द भारतीय शब्द है जो कि संस्कृत भाषा के रूप्यकम् शब्द से लिया गया है। इण्डोनेशियाई लोग अनौपचारिक रूप से रुपिया के लिये "पेराक" शब्द का भी उपयोग करते हैं, जिसका अर्थ इण्डोनेशियाई भाषा में चांदी होता है। एक इण्डोनेशियाई रुपिया १०० सेन में विभाजित होता है, मगर महंगाई बढ़ने के कारण बैंक इण्डोनेशिया ने सारे सेन के नोट व सिक्के बंद कर दिये हैं। वर्तमान में रुपिया में १०० से १००० तक के सिक्के (१ का सिक्का आधिकारिक रूप से तो प्रचलन में है किन्तु मूल्यहीन होने के कारण प्रचलन में नहीं है) तथा १००० से १,००,००० तक के नोट प्रचलन में हैं। जनवरी २०१८ के अनुसार US$1 के समतुल्य लगभग १३,४०० रुपिया है। इस प्रकार से सबसे बड़ा इण्डोनेशियाई नोट लगभग US$7.45 मूल्य का है। वर्तमान में १९९१ से २०१० के मध्य मुद्रित एल्युमिनियम, कांस्य तथा निकल के सिक्के प्रचलन में हैं। ये सिक्के ५०, १००, २००, ५००, तथा १००० रुपियों के हैं। १०० रुपिया से नीचे के सिक्के कम मूल्य के कारण धीरे धीरे बाज़ार से गायब हो गये हैं।
राइट्स ऑफ मैन

राइट्स ऑफ मैन (1791) थॉमस पेन की एक पुस्तक है, जो ३१ लेखों के साथ, यह तथ्य रखती हैं कि लोकप्रिय क्रान्ति अनुज्ञेय हैं जब कोई सरकार अपने लोगों के प्राकृतिक अधिकारों की रक्षा नहीं करती। इन मुद्दों के आधार पर, वह रिफ्लेक्शन्स ऑन द रिवोल्यूशन ऑफ फ़्रान्स (1790) में एडमण्ड बर्क के फ़्रान्सीसी क्रान्ति पर आक्रमण का बचाव करती है। वह मार्च 1791 and फरवरी 1792 में दो भागों में प्रकाशित हुई थी।
परिचय द्वारा ज्ञान

दर्शन में, अक्सर दो प्रकार के ज्ञानों के बीच भेद किया जाता हैं: परिचय द्वारा ज्ञान और वर्णन द्वारा ज्ञान। किसी व्यक्ति और किसी वस्तु जिसे वह व्यक्ति देख रहा है, इनके बीच में किसी प्रत्यक्ष करणीय (अनुभव आधारित) परस्पर क्रिया के द्वारा "परिचय द्वारा ज्ञान" प्राप्त किया जाता है।
सिंगापुर डॉलर

सिंगापुर डॉलर (चिह्न: S$; कूट: SGD) सिंगापुर की आधिकारिक मुद्रा है। यह १०० सेण्ट में विभाजित है। इसे सामान्य रूप से $ चिह्न से अथवा अन्य डॉलर मुद्राओं से विभिन्नता दर्शाने के लिये S$ से प्रदर्शित किया जाता है। इसके नोट तथा सिक्के मॉनेटरी अथाॅरिटी ऑफ़ सिंगापुर द्वारा जारी किये जाते हैं। 2016 के अनुसार, सिंगापुर डॉलर विश्व की बारहवीं सबसे अधिक विनिमय होने वाली मुद्रा है। सिंगापुर डॉलर सिंगापुर के अलावा ब्रुनेई में भी प्रथागत निविदा के लिये मान्य है क्योंकि मॉनेटरी अथाॅरिटी ऑफ़ सिंगापुर तथा अथाॅरिटी मॉनेटरी ब्रुनेई दरुस्ल्लम के मध्य इस सम्बन्ध में मुद्रा विनिमय समझौता हुआ है। इसी प्रकार से ब्रुनेई डॉलर भी सिंगापुर में मुद्रा के रूप में मान्य है।
मंगोलियाई तोगरोग

तोगरोग या तुगरिक (मंगोल: ᠲᠥᠭᠥᠷᠢᠭ, төгрөг, तोगरोग; चिह्न: ₮; कूट: MNT) मंगोलिया की आधिकारिक मुद्रा है। प्राचीन काल में यह १०० मोंगो (мөнгө) में विभाजित था। इस मुद्रा में सबसे कम मूल्य का १०-तोगरोग का तथा सबसे अधिक २०,००० तोगरोग का नोट है। यूनिकोड में मुद्रा का चिह्न U+20AE ₮ Tugrik sign है। २०१० में तोगरोग का मूल्य डॉलर के मुकाबले १५% तक बढ़ गया था, क्योंकि मंगोलिया में खनन उद्योगों में भारी बढ़ोत्तरी हुई थी। परन्तु विदेशी निवेश तथा खनन उद्योगों से प्राप्त राजस्व में गिरावट के कारण इसकी विनिमय दर २०१३ के पूर्वार्द्ध से जून २०१४ के मध्य २४% तक घट गयी।
प्रवीर चंद्र भंज देव

प्रवीर चंद्र भंज देव ( २५ जून १९२९ -- २५ मार्च १९६६) प्रथम ओड़िया शासक तथा बस्तर के २०वें महाराजा थे। वे जनजातीय लोगों के कल्याण के लिए संघर्ष करते रहे। १९६६ में मध्य प्रदेश की सरकार ने उन्हें मार डाला । अविभाजित मध्य प्रदेश में वे १९५७ में जगदलपुर विधान सभा से चुने गये थे। राजा प्रवीर चंद भंजदेव का ग्रामीणों से आत्मीय संबंध था, इसलिए आज भी ग्रामीण उनकी तस्वीरों को अपने घरों में मां दंतेश्वरी के साथ रखना पसंद करते हैं।  वे बस्तर के अन्तिम राजपूत काकतीय राजा थे। उनकी शिक्षा रायपुर के राजकुमार महाविद्यालय में हुई थी। २८ अक्टूबर १९३६ को उनका राज्याभिषेक हुआ था।
ईसा इब्न मरियम

ईसा इब्न मरियम (यानि: मरियम के पुत्र ईसा) या ईसा मसीह (सम्मानजनक रूप से:हज़रात ईसा अलैहीस्सलाम), इस्लाम के अनुसार, अल्लाह द्वारा, मानव जाति को भेजे गए पैग़म्बरों में से एक हैं, जोकि ईसाई धर्म के प्रमुख व्यक्तित्वों में से एक हैं। ईसा, इस्लाम के उन २५ पैग़म्बरों में से एक हैं, जिनका उल्लेख क़ुरान में किया गया है। इस्लामी धर्मशास्त्र के अनुसार, ईसा को मुहम्मद के बाद दुसरे सबसे महत्वपूर्ण स्थान पर रखा जाता है। बाइबिल में दिए गए उनकी आत्मकथा से जुड़े लगभग सारी दैवी घटनाओं को इस्लाम में माना जाता है, जिसमें: कुँवारीगर्भ से जन्म, उनके चमत्कार, उनके क्रूस पर चढ़ाय जाने, मृत्यु और मृतोत्थान शामिल हैं। हालाँकि कुरान के कुछ विवोचनों के अनुसार, क्रूस पर चढ़ाना, मृत्यु और मृतोत्थान जायसी घटनाएँ नहीं हुई थी। बहरहाल, मसीहियों के विरुद्ध मुस्लमान, ईसा को ईश्वरपुत्र या त्रिमूर्तित्व को नहीं मानते। इस्लाम में ईसा मसीह को एक आदरणीय नबी (मसीहा) माना जाता है, जो ईश्वर (अल्लाह) ने इस्राइलियों को उनके संदेश फैलाने को भेजा था। क़ुरान के अनुसार, अल्लाह ने ईसा को इंजील नमक पवित्र किताब का इल्हाम दिया था, जोकि इस्लामिक मान्यता के अनुसार, अल्लाह द्वारा मानवता को प्रदान किये गए चार पवित्र किताबों में से एक है। क़ुरान में ईसा के नाम का ज़िक्र मुहम्मद से भी ज़्यादा है और मुसलमान ईसा के कुँवारी माता द्वारा जन्मा मानते हैं। इस्लाम में ईसा मसीह सभी नबियों की तरह ही महज़ नबी ही माना जाता है, और ईसाई मान्यता की तरह, ईश्वर-पुत्र या त्रिमूर्ति का सदस्य नहीं माना जाता है, और उनकी पूजा पर मनाही है। उन्हें चमत्कार करने की क्षमता ईश्वर से मिली थी और स्वयं ईसा में ऐसी शक्तियां नहीं मौजूद थीं। यह भी नहीं माना जाता है कि वे क्रूस पर लटके। इस्लामी परंपरा के मुताबिक ईश्वर ने उन्हें सीधे स्वर्ग में उठाया। सब रसूलों की तरह, ईसा मसीह भी क़ुरान में एक रसूल कहलाए गए हैं। क़ुरान के मुताबिक़, ईसा ने अपने आप को ईश्वर-पुत्र कभी नहीं माना और वे क़यामत के दिन पर इस बात का इंकार करेंगे। मुसलमानों की मान्यता है कि क़यामत के दिन पर, ईसा मसीह पृथ्वी पर लौट आएंगे दज्जाल को खत्म करेंगे। मुहम्मद के हदीसों में है कि "तमाम नबी भाई है और ईसा मसीह मेरे सबसे करीबी भाई है क्यूंकि मेरे और ईसा मसीह के दरमियान कोई नबी नहीं आया है"। क़ुरान में ईसा का नाम 25 बार आया है। सुरा मरियम में इनके जन्म की कथा है और इसी तरह सुराह अलि इमरान में भी। क़ुरान में ईसा का ज़िक्र, मुहम्मद से भी अधिक है। इस्लाम में यीशु के बारे में विवरण कुरान में कई बार वर्णित एक प्रस्तावना से शुरू होता है जिसमें सबसे पहले उनकी मां, मैरी के जन्म और पैगंबर जकर्याह की देखरेख में यरूशलेम मंदिर में उनकी सेवा का वर्णन किया गया है, जो याह्या (जॉन) के पिता बने। बैपटिस्ट)। कुरान में यीशु के जन्म की कथा कुरान 19:16-34 और 3:45-53 से शुरू होती है। इस्लाम में ईसा का पुनरागमन बहुत महत्त्व रखता है कुछ मुसलमान(जैसे क़ादयानी) उनके पुनरागमन को नहीं मानते। मुसलमानों की बड़ी संख्या का मानना है। अधिकांश उलेमा का कहना है कि मसीह के क्रूस पर नहीं चढ़ाया गया था, बल्कि उन्हें जन्नत में उठा लिया गया। लेकिन इस पर सभी मुसलमान उलेमा की सहमति है कि मसीह क़यामत समय, पुनः धरती पर आएंगे। हज़रत ईसा अलैहि सलाम के बारे क़ुरआन की बाते जाने के लिए क़ससुल अंबिया का अनुसरन करे।
प्रवीण तिवारी

डॉ.प्रवीण तिवारी वरिष्ठ पत्रकार और लेखक हैं। प्रवीण तिवारी लाइव इंडिया पत्रिका के मुख्य संपादक और इसी नाम के हिंदी समाचार चैनल के संपादक रह चुके हैं। राजनीतिक कॉर्टून पर उनके शोधकार्य (पीएचडी) को किसी भी शोधकर्ता द्वारा इस विषय पर पहले कार्य के रूप में चिह्नित करते हुए ‘वर्ल्ड बुक ऑफ रिकॉर्ड’ और ‘इंडिया बुक ऑफ रिकॉर्ड’ में दर्ज किया जा चुका है।प्रवीण तिवारी इन दिनों दूरदर्शन के लिए स्वामी विवेकानंद के विचारों पर आधारित 'अवेकेनिंग इंडिया शो' कर रहे हैं। प्रवीण तिवारी का जन्म 9 जनवरी 1980 को मध्य प्रदेश की राजधानी भोपाल में हुआ था। उन्होंने अपनी शिक्षा-दीक्षा इंदौर से प्राप्त की। इंदौर के देवी अहिल्या विश्वविद्यालय से जनसंचार में पीएचडी करने के बाद प्रवीण तिवारी ने बतौर पत्रकार अपने करियर की शुरुआत 'दैनिक भास्कर' से की। इसके बाद उन्होंने सहारा समय, लाइव इंडिया चैनल, आईबीएन-7 (अब न्यूज़ 18) में बतौर वरिष्ठ एंकर कार्य किया। उन्होंने जी बिजनेस के लिए 'इनोवेट इंडिया' कार्यक्रम को एंकर किया।प्रवीण तिवारी ने नेशनल वॉयस समाचार चैनल के वरिष्ठ संपादक के रूप में भी कार्य किया। बतौर लेखक प्रवीण तिवारी की अब तक सात किताबें प्रकाशित हो चुकी है। इनमें प्रभात प्रकाशन से प्रकाशित सत्य की खोज और श्री पब्लिशर्स से न्यूज़ एंकर बेहद चर्चित रहीं। प्रवीण तिवारी की एक पुस्तक ‘ब्लुम्सबरी पब्लिकेशन से प्रकाशित हो रही है।
२०१८ ऑस्ट्रेलियाई गेंद-छेड़छाड़ कांड

मार्च २०१८ में, ऑस्ट्रेलियाई क्रिकेट टीम, केप टाउन में दक्षिण अफ़्रीका के खिलाफ तीसरे टेस्ट मैच के दौरान गेंद के साथ छेड़छाड़ वाली घटना में शामिल थी। इसमें मुख्य रूप में तत्कालीन तत्कालीन कप्तान स्टीव स्मिथ, उप कप्तान डेविड वॉर्नर और कैमरून बैनक्रॉफ्ट दोषी पाए गये थे जिसके बाद इन्हें क्रिकेट ऑस्ट्रेलिया ने उनपर प्रतिबंध भी लगाया है। साथ ही स्मिथ और वॉर्नर को कप्तानी और उप कप्तानी भी छोड़नी पड़ी।
वाई एस आर कांग्रेस पार्टी

वाईएसआर कांग्रेस पार्टी या युवाजना श्रामिका रैतु कांग्रेस पार्टी  (शाब्दिक अर्थ: युवा, श्रम और किसान कांग्रेस पार्टी) भारत में एक क्षेत्रीय राजनीतिक पार्टी जो आंध्र प्रदेश और तेलंगाना में है । यहआंध्र प्रदेश के मुख्यमंत्री वाई एस राजशेखर रेड्डी (लोकप्रिय जाना जाता है के रूप में वाईएसआर) के पुत्र पूर्व वाई. एस. जगनमोहन रेड्डी द्वारा 2011 में स्थापित किया गया था . आंध्र प्रदेश विधान सभा चुनाव, 2019 | 152 | 175 |-
जॉली अब्राहम

जॉली अब्राहम (Jolly Abraham), जिसे जौली इब्राहीम भी कहा जाता है, एक भारतीय ईसा मसीह का सुसमाचार गायक और मलयालम सिनेमा में एक फिल्मी गायक है। इन्होंने 1970 और 1980 के दशक के दौरान 100 से अधिक मलयालम फिल्म गाने गाए। उनका पहला गीत 1973 में चट्टंबिकल्यानी के लिए था। वह कुंबलम, एरनाकुलम से हैं इन्होंने सेक्रेड हार्ट कॉलेज, थेवारा, कोचीन से वनस्पति विज्ञान में बीएससी स्नातक किया हैं। उन्होंने कुछ तमिल, तेलुगू और कन्नड़ फिल्म गाने भी गाए हैं। उनके दो बच्चे हैं और वर्तमान में वह चेन्नई में बस गए हैं।
गन्न डायोड

एक गन डायोड, जिसे ट्रांसफ़र्ड इलेक्ट्रॉन डिवाइस (टीईडी) के रूप में भी जाना जाता है, उच्च आवृत्ति इलेक्ट्रॉनिक्स में उपयोग किए गए नकारात्मक प्रतिरोध के साथ डायोड का एक रूप है, दो टर्मिनल निष्क्रिय अर्धचालक इलेक्ट्रॉनिक घटक। यह भौतिकविद् जे बी। गुन द्वारा 1 9 62 में खोजा गया "गन प्रभाव" पर आधारित है। इसका सबसे बड़ा उपयोग इलेक्ट्रोनिक ऑसिललेटर में है, माइक्रोवेव उत्पन्न करने के लिए, जैसे कि रडार स्पीड बंदूकें, माइक्रोवेव रिले डाटा लिंक ट्रांसमीटर, और स्वचालित दरवाजा खोलने वाले। इसका आंतरिक निर्माण अन्य डायोडों के विपरीत है, इसमें केवल एन-डीपीड अर्धचालक पदार्थ होते हैं, जबकि ज्यादातर डायोड में दोनों पी और एन-डोपड क्षेत्र शामिल होते हैं। इसलिए यह केवल एक दिशा में नहीं आती है और अन्य डायोड की तरह वर्तमान में सुधार नहीं कर सकती है, यही वजह है कि कुछ स्रोत डायोड शब्द का प्रयोग नहीं करते हैं, लेकिन टेड पसंद करते हैं। गन डायोड में, तीन क्षेत्र मौजूद हैं: उनमें से दो प्रत्येक टर्मिनल पर भारी एन-डाइप किए गए हैं, जिसमें हल्के ढंग से एन-डाइडेड सामग्री की एक पतली परत होती है। जब एक वोल्टेज को डिवाइस पर लागू किया जाता है, तो पतली मध्यम परत में विद्युत ढाल सबसे बड़ा होगा। यदि वोल्टेज बढ़ जाता है, तो परत के माध्यम से वर्तमान में पहली वृद्धि होगी, लेकिन अंत में, उच्च क्षेत्रीय मूल्यों पर, मध्य परत के प्रवाहकीय गुण बदल जाते हैं, इसकी प्रतिरोधकता बढ़ती जा रही है, और वर्तमान में गिरावट आती है। इसका मतलब है कि एक गन डायोड में इसकी वर्तमान-वोल्टेज विशेषता वक्र में नकारात्मक अंतर प्रतिरोध का क्षेत्र है, जिसमें लागू वोल्टेज की वृद्धि वर्तमान में कमी का कारण बनती है। यह प्रॉपर्टी इसे रेडियो आवृत्ति एम्पलीफायर के रूप में कार्य करने, अस्थिर और अस्थिर होने और डीसी वोल्टेज के साथ पूर्वाग्रहित होने पर इसे बढ़ाना देती है।
पन्नालाल भट्टाचार्य

पन्नालाल भट्टाचार्य (Pannalal Bhattacharya) एक प्रसिद्ध बंगाली गायक थे। उनके द्वारा गए अधिकांश गाने रामप्रसाद सेन और कमलकान्त भट्टाचार्य ने लिखे थे, जिनमें से दोनों बंगाल के शाक कवि थे। वह अपने बड़े भाई धनञ्जय भट्टाचार्य से आठ साल छोटे थे। उन्होंने 36 वर्ष की आयु में आत्महत्या कर ली थी।
इब्न अल-मुस्ताबफी

मुबारक बिन अहमद शराफ-अलदिन अबु अल-बाराकात इब्न अल-मुस्ताबफी: Mubarak Bin Ahmad Sharaf-Aldin Abu al-Barakat Ibn al-Mustawfi (1169-1239), इराक के इराबिल या अरबील शहर के एक प्रसिद्ध अरब इतिहासकार थे, जिनका जन्म अरबिल के प्राचीन किले में हुआ था। उन्होंने कई क्षेत्रों, इतिहास, साहित्य और भाषाओं पर लिखा है। उनकी उत्कृष्ट कृति एक चार खंडों की पुस्तक है जो (इरबिल का इतिहास) से जानी जाती है।
शरन कौर पाबला

शरन कौर पाबला एक सिख बलिदानी स्त्री थीं जिन्हें १७०५ ई में चमकौर के युद्ध के बाद गुरु गोबिन्द सिंह के दो पुत्रों का दाह संस्कार करते समय मुगल सैनिकों ने मार दिया था। वह रायपुर गाँव की निवासी थीं जो चमकौर से २ किमी दूरी पर स्थित है।
भारत की वायु सेना के रैंक और प्रतीक चिन्ह

भारत की वायु सेना के रैंक और प्रतीक चिह्न,भारतीय वायु सेना का रैंक संरचना रॉयल एयर फोर्स के आधार पर है। भारतीय वायु सेना में सर्वोच्च रैंक , भारतीय वायु सेना के मार्शल है , जो युद्ध के दौरान विशेष सेवा के बाद भारत के राष्ट्रपति द्वारा प्रदान किया जाता है । एम आई ए एफ अर्जन सिंह एकमात्र अधिकारी हैं जिन्होंने इस रैंक को हासिल किया है। भारतीय वायु सेना का प्रमुख वायुसेनाध्यक्ष होते है, जो एयर चीफ मार्शल के पद संभालते है। एयर चीफ मार्शल अरुप राहा की सेवानिवृत्ति के बाद 31 दिसंबर 2016 को एयर चीफ मार्शल बीरेंद्र सिंह धनोआ को नियुक्त किया गया था। निम्नलिखित तालिका भारतीय वायु सेना के लिए अधिकारी रैंक प्रतीक चिह्न दिखाती है। हालांकि भारत नाटो देश नहीं है, नाटो रैंकिंग कोड अन्य देशों के सैन्य रैंकों के साथ तुलना करने के लिए दिए गए हैं (अधिक जानकारी के लिए वायु सेना अधिकारी रैंक का प्रतीक चिह्न देखें)। कमोडोर समूह कप्तान नेता उड़ान फ्लाइंग अफ़सर
स्कैंडल (टीवी शृंखला)

स्कैंडल (अंग्रेज़ी: Scandal) एक अमेरिकी राजनीतिक रोमांचक टेलीविजन शृंखला है, जिसमें कैरी वॉशिंगटन ने अभिनय किया है। शॉन्डा राइम्स द्वारा निर्मित, यह ५ अप्रैल २०१२ को एबीसी पर शुरू हुआ। कैरी वॉशिंगटन का पात्र, ओलिविया पोप, आंशिक रूप से पूर्व जॉर्ज एच डब्लू बुश प्रशासन की प्रेस सहयोगी जूडी स्मिथ पर आधारित हैं, जो एक सह-कार्यकारी निर्माता के रूप में सेवारत है। लुआ त्रुटि मॉड्यूल:Series_overview में पंक्ति 208 पर: attempt to index local 'firstRow' (a nil value)। साँचा:शॉन्डा राइम्स साँचा:स्कैंडल (टीवी शृंखला) साँचा:एबीसीनेटवर्क कार्यक्रम (वर्तमान और भावी)
जीव द्रव्य

कोशिका के कोशिका झिल्ली के अंदर सम्पूर्ण पदार्थों को जीव द्रव्य कहते हैं। यह सभी कोशिकाओं में पाया जाता है। यह रवेदार, जेलीनुमा, अर्धतरल पदार्थ है। यह पारदर्शी एवं चिपचिपा होता है। इसकी रचना जल एवं कार्बनिक तथा अकार्बनिक ठोस पदार्थों से हुई है। इसमें अनेक रचनाएँ होती हैं। प्रकाश सूक्ष्मदर्शी में सभी कोशिकांगों को स्पष्ट नहीं देखा जा सकता है। इन रचनाओं को स्पष्ट देखने के लिए इलेक्ट्रॉन सूक्ष्मदर्शी का आवश्यकता पड़ती है।
विमलसूरि

जैन कवि विमलदेव सूरि जैन रामकथा के आदि कवि के रूप में प्रख्यात हैं। प्राकृत भाषा में रचित इनकी रचना पउम चरियं जैन रामकथा का आदि काव्य माना जाता है। जैन पुराण की परंपरा लगभग विक्रम की तीसरी सदी से मानी गयी है। इस प्रकार का सर्वप्रथम काव्य विमलदेव सूरि के पउमचरियं को माना गया है। यह प्राकृत में रचित महाकाव्य है, जिसमें पद्मप्रभ अर्थात् रामचन्द्र की कथा वर्णित है। विमल सूरि ने अपनी कृति की समाप्ति का समय विक्रम संवत् ६० में सूचित किया है, जिसे डॉ० विंटरनिट्ज सही मानते हैं, किंतु अन्य बहुत से विद्वान उसे स्वीकार करने को तैयार नहीं हैं। जर्मन विद्वान् डॉक० हर्मन जैकोबी ने इस ग्रंथ का सर्वप्रथम संपादन किया था और इसके संपादकीय में अपना यह मत प्रकट किया था कि इस ग्रंथ में प्राकृत भाषा का जो स्वरूप प्रकट हुआ है तथा उसमें कहीं-कहीं जिन विशेष शब्दों का प्रयोग हुआ है उससे यह रचना विक्रम की प्रथम शताब्दी की नहीं बल्कि उसकी तीसरी-चौथी शताब्दी की प्रतीत होती है। इसी प्रकार डॉ० वुलनर के मतानुसार यह ग्रंथ अपनी कुछ शब्द-रचना से अपभ्रंश काल को संकेतित करता है। इस ग्रंथ के छंदों का अध्ययन करने वाले विद्वान् पंडित केशवलाल ध्रुव का मत भी डॉ० वुलनर के मत की तरह ही है। तात्पर्य यह है कि कवि विमल सूरि रचित काव्य के रचनाकाल के संबंध में संदेह और विवाद है। कुवलयमाला के रचयिता उद्योतन सूरि ने अपनी रचना में आचार्य रविषेण तथा पउमचरियं का भी उल्लेख किया है। कुवलयमाला विक्रम संवत् ८३५में पूर्ण हुई थी। इसलिए निश्चित तौर पर यह ज्ञात होता है कि पउमचरियं विक्रम संवत ८३५ से पहले की रचना है। आचार्य रविषेण रचित पद्मपुराण तथा विमल सूरि रचित पउमचरियं का तुलनात्मक अध्ययन करने वाले विद्वानों के मत में भी विवाद रहा है परंतु पंडित नाथूराम प्रेमी तथा हीरालाल जैन जैसे विद्वान पउमचरियं को ही मूल ग्रंथ मानते हैं तथा यह मत प्रकट करते हैं कि आचार्य रविषेण ने इस प्राकृत ग्रंथ का ही पद्मपुराण के रूप में पल्लवित अनुवाद किया है।
दीपक लाठर

दीपक लाठेर (जन्म 25 मार्च 2000) एक भारतीय भारोत्तोलक हैं जिन्होंने ऑस्ट्रेलिया के गोल्ड कोस्ट में आयोजित हुए 2018 राष्ट्रमण्डल खेलों के 69 किग्रा भारवर्ग में कांस्य पदक जीता। वे वर्तमान में पीडीएम विश्विद्यालय, बहादुरगढ़, से बिज़नेस एडमिनिस्ट्रेशन व मैनजमेंट की पढ़ाई कर रहे हैं। वह भारतीय सेना में नायब सूबेदार हैं।
दूसरा फ्रांसीसी साम्राज्य

द्वितीय फ्रांसीसी साम्राज्य (French: Second Empire) फ्रांस में, दूसरे गणराज्य और तीसरें गणराज्य के बीच, 1852 से 1870 तक नैपोलियन तृतीय का शाही बोनापार्टिस्ट शासन था। 2 दिसंबर 1851 को लुइस-नैपोलियन बोनापार्ट, जिसे गणराज्य का राष्ट्रपति चुना गया था, ने तख्तापलट कर नेशनल असेंबली को भंग कर दिया और फ्रांस का एकमात्र शासक बन गया, उसने सार्वभौमिक मताधिकार को फिर से स्थापित किया, जिसे पहले विधानसभा द्वारा समाप्त कर दिया गया। उनके फैसले और 10 साल के लिए अपने जनादेश को लोगों का समर्थन प्राप्त था, जिसे महीने भर बाद में कराये गये एक जनमत-संग्रह से पुष्टि होती थी, जिसमें 92 प्रतिशत लोग उनके समर्थन में थे। एक नया संविधान जनवरी 1852 में अधिनियमित किया गया, जिसमें लुइस-नेपोलियन को राष्ट्रपति के रूप में 10 साल का कार्यकाल और उसके हाथों में लगभग सभी शक्तियाँ केंद्रित कर दी गई। हालांकि, वह केवल एक सत्तावादी राष्ट्रपति होने के साथ संतुष्ट नहीं थे, जैसे ही उन्होंने कानून के नए दस्तावेज पर हस्ताक्षर किए, उन्होंने साम्राज्य को बहाल करने की बात कही। साम्राज्य के पुनःस्थापन के आधिकारिक तौर पर प्रेरित अनुरोधों के जवाब में, सीनेट ने नवंबर में एक दूसरा जनमत संग्रह कराया गया, जिसे 97 प्रतिशत समर्थन प्राप्त हुआ। दिसंबर 1851 के जनमत संग्रह जीत के बाद, साम्राज्य को औपचारिक रूप से 2 दिसंबर 1852 को फिर से स्थापित किया गया, और राजकुमार-राष्ट्रपति, "नैपोलियन तृतीय, फ्रांसीसी सम्राट" बन गए थे। हालांकि संविधान के द्वारा उन्होंने पहले ही सारी शक्ति अपने हाथों में ले ली थी। मात्र "राष्ट्रपति" शब्द "सम्राट" शब्द से बदल दिया गया, और यह पद अब आनुवंशिक बन गया। लोकप्रिय जनमत संग्रह बोनापार्टिज़्म का एक विशिष्ट लक्षण बन गया, जिसे आगे चल कर चार्ल्स डी गॉल ने अपने लिये उपयोग किया था। 1860 के दशक के दौरान, पड़ोसी प्रशिया के उदय ने फ्रांस की नेशनल असेंबली के भीतर काफी असहजता पैदा हुई। 15 जुलाई को, स्पेन के सिंहासन पर होनज़ोलर्न के उम्मीदवारी को लेकर फ्रांस ने प्रशिया के खिलाफ युद्ध की घोषणा कर दी, हालांकि फ़्रांस ने इसके बहाने, फ्रांस में बढ़ती अस्थिरता और मध्य यूरोप में प्रशिया के विस्तार को रोकने के लिए युद्ध की घोषणा की थी। जुलाई और अगस्त 1870 के दौरान, इंपीरियल फ्रांसीसी सेना को कई पराजय का सामना करना पड़ा, जो जाकर सेडान के युद्ध में समाप्त हुआ। सेडान में, बची हुई फ्रांसीसी सेना और नैपोलियन तृतीय ने २ सितंबर को प्रशिया के समक्ष आत्मसमर्पण कर दिया। 4 सितंबर को जब यह समाचार पेरिस पहुंची, उसी दिन उपद्रवकारी भीड़ ने पेरिस के नेशनल असेंबली पर हमला बोल दिया। अगले दिन रिपब्लिकन डिप्टी लेओन जुबेटा ने साम्राज्य के पतन और तीसरे गणराज्य की स्थापना की घोषणा कर दी। महारानी इगुने फ्रांस छोड़ कर ग्रेट ब्रिटेन चली गई, इसके साथ ही साम्राज्य आधिकारिक रूप से समाप्त हो गया।
गेम ऑफ़ थ्रोन्स प्रकरणों की सूची

गेम ऑफ़ थ्रोन्स डेविड बेनिऑफ़ और डी बी वीस द्वारा निर्मित एक अमेरिकी फ़न्तासी नाटक टेलीविजन धारावाहिक हैं। यह धारावाहिक लेखक जॉर्ज आर आर मार्टिन के अ सॉन्ग ऑफ़ आइस एंड फायर उपन्यासों पर आधारित हैं। गेम ऑफ़ थ्रोन्स (सत्र १) गेम ऑफ़ थ्रोन्स (सत्र २) गेम ऑफ़ थ्रोन्स (सत्र ३) गेम ऑफ़ थ्रोन्स (सत्र ४) गेम ऑफ़ थ्रोन्स (सत्र ५) गेम ऑफ़ थ्रोन्स (सत्र ६) गेम ऑफ़ थ्रोन्स (सत्र ८)
जतिन-ललित

जतिन-ललित हिन्दी फिल्मों की संगीतकार जोड़ी है। इसमें दो भाई जतिन पंडित और ललित पंडित है। दोनों का ताल्लुक उल्लेखनीय संगीत परिवार से है जिसका मूल फतेहाबाद,इनके गांव का नाम पीली मंदोरी है जो भट्टू विधानसभा में आता है। हरियाणा में है। उनके चाचा पण्डित जसराज है और अभिनेत्रियाँ सुलक्षणा पंडित और विजयता पंडित उनकी बहनें है। पहली फिल्म जिसमें उन्होंने संगीत दिया था वो थी 1991 की यारा दिलदारा। इस फिल्म का एक गीत बिन तेरे सनम काफी सफल हुआ था। सफलता उन्हें खिलाड़ी से मिली थी। कई सफल फ़िल्में जिसमें इन्होंने संगीत दिया वह है:- जो जीता वोही सिकंदर, कभी हाँ कभी ना, खामोशी: द म्युजकल, दिलवाले दुल्हनिया ले जायेंगे, येस बॉस, जब प्यार किसी से होता है, कुछ कुछ होता है, मोहब्बतें, कभी खुशी कभी ग़म और फना। दोनों को फ़िल्मफेयर पुरस्कार के सर्वश्रेष्ठ संगीतकार की श्रेणी में 11 बार नामित किया लेकिन वह यह पुरस्कार एक बार भी नहीं जीत पाए। 2006 में दोनों भाई ने जोड़ी तोड़ दी। ललित पंडित ने कुछ फ़िल्मों में अकेले संगीत दिया जिसमें उन्हें साजिद-वाजिद के साथ दबंग के लिये अंतत ये पुरस्कार प्राप्त हुआ।
उदगमन

उदगमन (emergence) उस स्थिति को कहते हैं जब किसी तंत्र (सिस्टम) का पूर्ण रूप से ऐसा व्यवहार हो या उसमें ऐसे गुण हों जो उस तंत्र के अंदर सम्मिलित भागों के व्यवहार या गुणों से अलग हों। उदाहरण के लिये यदी मनुष्यों के मस्तिष्क की कोशिकाओं के गुणों व व्यवहार को परखा जाये तो इस बारीक अध्ययन से "मित्रता" का गुण समझ पाना कठिन है, हालांकि यह मानव मस्तिष्क की ही उत्पत्ति है। इसी प्रकार से अगर अणुओं व परमाणुओं को देखा जाये तो यह अनुमान लगाना कठिन है कि इनसे एक आँख बन सकती है जिस से दृष्टि प्रदान होती है। एक और उदाहरण यह है कि किसी अकेले मानव के व्यवहार व गुण देखकर यह अनुमान लगाना कठिन है कि उनके जामावड़े से एक देश और उसमें कई राजनैतिक दल बन सकते हैं। उदगमन जटिल तंत्रों (complex systems) के अध्ययन में अत्यंत महत्वपूर्ण है।
व्यापार युद्ध

ट्रेड डिप्लोमेसी को ट्रेड वॉर भी कहा जाता है। यह राष्ट्र व्यापार संपर्क पैटर्न में परिलक्षित होता है। Trade Diplomacy is also termed as Trade War. It reflected in nation trade interaction pattern.
विनोद राठौड़

विनोद राठौड़ भारतीय गायक है जो हिन्दी फ़िल्मों में अपने गायन के लिये प्रसिद्ध है। 1992 की फ़िल्म दीवाना से उन्हें प्रसिद्धि मिली थी। फिर उन्होंने कई फिल्मों में गीत गाये जो सफल रहे:- खलनायक, लाड़ला, द जेंटलमैन, दीवाना मस्ताना, चाहत, दुल्हे राजा, चल मेरे भाई, मुन्ना भाई एमबीबीएस, लगे रहो मुन्ना भाई, आदि। अल्का यागनिक और साधना सरगम उनकी ज्यादातर साथी रही। विनोद राठौड़ के दो भाई और फ़िल्मों में कार्य करते हैं। रूप कुमार राठौड़ जो गायक है और संगीतकार श्रवण राठौड़ जो नदीम श्रवण की जोड़ी के रूप में प्रसिद्ध है।